open-index/open-wikipedia-markdown huggingface dataset:
Κακοκαιρία στη Χαλκιδική (2019)

Η ξαφνική **[[κακοκαιρία]] στη Χαλκιδική** στις 10 Ιουλίου 2019 εκδηλώθηκε ως μέρος ενός ευρύτερου συστήματος το οποίο επηρέασε τη βόρεια Ελλάδα.

## Ανάλυση
Το φαινόμενο στη Χαλκιδική ήταν μια τοπική καταιγίδα - υπερκύτταρο που χτύπησε λίγο μετά τις 21:30 και όταν είχε μόλις νυχτώσει, εντελώς ξαφνικά, ως ένα ακραίο μπουρίνι, στο οποίο συνέβη μια απότομη αύξηση της ταχύτητας του ανέμου στα (αναλόγως με το σημείο) 10 ή 11 Μποφόρ μέσα σε λίγα μόλις δευτερόλεπτα! Χαρακτηριστικό είναι ότι περιγράφηκε από όσους είδαν το φαινόμενο ότι «ενώ είχε άπνοια, πρώτα άρχισε να φυσάει ένα αεράκι και τότε, ξαφνικά, ήρθε από το πουθενά, μέσα στο σκοτάδι, κυριολεκτικά σε μια στιγμή». Μάλιστα σε αρκετά σημεία οι στιγμιαίες ριπές του ανέμου έφθασαν τα 132 χιλιόμετρα την ώρα, δηλαδή τα 12 Μποφόρ, τον μέγιστο βαθμό στην κλίμακα. Επίσης και η οριζόντια διάμετρος της λεγόμενης «υπερκυτταρικής» καταιγίδας ήταν εξαιρετικά μεγάλη, στα 160 χιλιόμετρα, ενώ οι κορυφές των νεφών ξεπέρασαν τα 13 χιλιόμετρα ύψος, φτάνοντας δηλαδή στον πυθμένα της Στρατόσφαιρας, και υπήρξε σημαντική κεραυνική δραστηριότητα, ενώ παράλληλα παρατηρήθηκε ασυνήθιστα απότομη πτώση της θερμοκρασίας, που έφθασε τους 7 βαθμούς Κελσίου μέσα σε μόλις 10 λεπτά.

## Απολογισμός
Προκάλεσε 7 νεκρούς (6 ξένους τουρίστες και έναν Έλληνα ψαρά), ανάμεσά τους ένα αγόρι 2 ετών. Καταγράφηκαν επίσης περισσότεροι από 100 τραυματίες. Όλοι οι θάνατοι και οι τραυματισμοί προκλήθηκαν λόγω της ξαφνικής εξοντωτικής ταχύτητας των ανέμων και κυρίως από πτώσεις δέντρων, καταρρεύσεις υποστέγων εστιατορίων (κάποιοι τραυματισμοί και από πτώσεις άλλων αντικειμένων) και από πολλαπλή ανατροπή ενός αυτοκινούμενου τροχόσπιτου, το οποίο όμως ενδέχεται να επλήγη από σίφωνα. Γενικότερα, επίσης, σύμφωνα με τις αναλύσεις των καταστροφών από τους μετεωρολόγους, ενδέχεται να υπήρξαν και κάποιοι σίφωνες.

Εκτός του ανθρώπινου απολογισμού, επίσης αποκολλήθηκαν στέγες κατοικιών και υπόστεγα καταστημάτων κατέρρευσαν, αυτοκίνητα καταστράφηκαν, πινακίδες ξηλώθηκαν, κολώνες φωτισμού έπεσαν και δέντρα ξεριζώθηκαν. Η Πυροσβεστική Υπηρεσία συμμετείχε σε διασώσεις ατόμων, αντλήσεις υδάτων και κοπές δένδρων. Συνολικά δέχθηκε πάνω από 600 κλήσεις και επενέβη σε 235 συμβάντα, σύμφωνα με όσα ανακοινώθηκαν.

## Δείτε επίσης
* Κλίμακα Μποφόρ
* Υπερκύτταρο
* Σίφωνας

## Παραπομπές


## Εξωτερικοί σύνδεσμοι
* Ανάλυση της κακοκαιρίας από την ΕΜΥ.
* Ανάλυση των φάσεων της κακοκαιρίας από τον μετεωρολόγο Θοδωρή Κολυδά.
* Meteo.gr: Μετεωρολογικά στοιχεία της υπερκυτταρικής καταιγίδας στη Χαλκιδική.
* www.lawandorder.gr/ Ανάλυση της υπερκυτταρικής καταιγίδας στη Χαλκιδική, με στοιχεία από το meteo.gr

Κατηγορία:Ιστορία της Χαλκιδικής
Κατηγορία:Φυσικές καταστροφές στην Ελλάδα
Κατηγορία:Θύελλες
Μαυριτανικές προεδρικές εκλογές (2019)

**Προεδρικές εκλογές** διεξήχθησαν στη Μαυριτανία στις 22 Ιουνίου 2019, ενώ ο δεύτερος γύρος είχε προγραμματιστεί για τις 6 Ιουλίου, εάν κανένας υποψήφιος δεν είχε λάβει περισσότερο από το 50% των ψήφων.  Το αποτέλεσμα ήταν η νίκη από τον πρώτο γύρο για τον Ουλντ Γκαζουανί που κέρδισε στον πρώτο γύρο με 52 τοις εκατό των ψήφων.   Ωστόσο, η αντιπολίτευση απέρριψε τα αποτελέσματα,  κάνοντας λόγο για "άλλο ένα στρατιωτικό πραξικόπημα".  Την 1η Ιουλίου 2019, το συνταγματικό συμβούλιο της Μαυριτανίας επικύρωσε την εκλογή στην προεδρία του Γκαζουανί και απέρριψε την ένσταση της αντιπολίτευσης.  

Με τον απερχόμενο πρόεδρο Μοχάμεντ Ουλντ Αμπντέλ Αζίζ  να μην κατέρχεται υποψήφιος, οι εκλογές αναφέρθηκαν ως η πρώτη ειρηνική μεταφορά της εξουσίας από την ανεξαρτησία της χώρας από τη Γαλλία το 1960. 

## Αποτελέσματα

## Παραπομπές


2019
Μαυριτανια
Ανδρέας Μιχαηλίδης (Έλληνας βουλευτής)

Ο **Ανδρέας Μιχαηλίδης** (γεννήθηκε το 1960 στη Χίο) είναι Έλληνας ιατρός, συγγραφέας, πολιτικός και βουλευτής με τον ΣΥΡΙΖΑ.

## Βιογραφικά Στοιχεία
Γεννήθηκε στη Χίο το 1960.
Σπούδασε Ιατρική και ειδικεύτηκε στη Ρευματολογία. Από το 2008 είναι διδάκτορας της Ιατρικής στο Πανεπιστήμιο της Θεσσαλίας.
Είναι Πρόεδρος της Ιατρικής Εταιρείας Χίου από το 2000 και Έφορος του Ιατρικού Ιστορικού Μουσείου Χίου από της ιδρύσεώς του (2012). Έχει χρηματίσει εκπρόσωπος του Ιατρικού Συλλόγου Χίου στον Πανελλήνιο Ιατρικό Σύλλογος (2009-2014), ενώ τον Απρίλιο 2014 εξελέγη μέλος του Δ.Σ. του Ι.Σ.Χ. Επίσης, χρημάτισε Πρόεδρος του Συλλόγου Φίλων Βιβλιοθήκης Κοραή Χίου καθώς και Πρόεδρος του Μορφωτικού Συνδέσμου Βαρβασίου - Βιβλιοθήκη «Ο Φάρος» (2013-2016).

## Πολιτική Δραστηριότητα
Από τα νεανικά του χρόνια εντάχθηκε στη Νεολαία της ΕΔΑ, στο Ρήγα και στο ΚΚΕ Εσωτερικού. Στη συνέχεια στον ενιαίο Συνασπισμό από ιδρύσεώς του και στο ΣΥΡΙΖΑ.

Το 2003 εξελέγη Δημοτικός Σύμβουλος στο Δήμο Χίου ως επικεφαλής της «Κίνησης Ενεργών Πολιτών» λαμβάνοντας ποσοστό 11%.

Στις βουλευτικές εκλογές του Ιανουαρίου 2015 όπως και του Σεπτεμβρίου του 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Χίου. Επανεξελέγη στις βουλευτικές εκλογές της 7ης Ιουλίου 2019 και ανέλαβε καθήκοντα Αναπληρωτή Τομεάρχη Υγείας της Κοινοβουλευτικής Ομάδας και ακολούθως Αναπληρωτής Τομεάρχης Νησιωτικής Πολιτικής.

## Εργογραφία
* Το χειρόγραφο του δασκάλου Νικηφόρου Πιπερίδη: ένα τεκμήριο πορείας του μικρασιατικού ελληνισμού

## Παραπομπές


## Εξωτερικοί σύνδεσμοι
*  Ανδρέας Φραγκούλη Μιχαηλίδης, σελίδα στην ιστοσελίδα του Ελληνικού Κοινοβουλίου.

Κατηγορία:Έλληνες συγγραφείς του 20ού αιώνα
Κατηγορία:Βουλευτές Χίου
Κατηγορία:Βουλευτές εκλεγμένοι με τον ΣΥΡΙΖΑ
Δημήτρης Ρίζος

Ο **Δημήτρης Ρίζος** (Σουφλί, 20 Μαρτίου 1958 - 23 Ιουλίου 2020) ήταν Έλληνας πολιτικός και πρώην βουλευτής.

Έγινε μέλος της ΚΝΕ στην νεαρή του ηλικία. Ήταν μέλος του Συνασπισμού και του ΣΥΡΙΖΑ. Στις βουλευτικές εκλογές του Ιανουαρίου 2015 όπως και στις εκλογές του Σεπτεμβρίου του 2015 εξελέγη βουλευτής με το ψηφοδέλτιο του ΣΥΡΙΖΑ στην εκλογική περιφέρεια Έβρου. Στις βουλευτικές εκλογές του 2019 ήταν υποψήφιος βουλευτής Έβρου, λαμβάνοντας 2.733 ψήφους και τερματίζοντας στην 5η θέση, χωρίς να εκλεγεί.

Πέθανε στις 23 Ιουλίου 2020.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Έβρου
Μοχάμεντ Σαλέμ Ουλντ Μπεσίρ

Ο **Μοχάμετ Σαλέμ Ουλντ Μπεσίρ (Mohamed Salem Ould Bechir)**  (     ) είναι πολιτικός της Μαυριτανίας . Διατέλεσε πρωθυπουργός από το 2018 ως το 2019. Μετά την παραίτηση του προκατόχου του, Γιαχιά Ουλντ Αντεμίν, και της κυβέρνησής του, στις 30 Οκτωβρίου του 2018 ο Μπεσίρ ανέλαβε νέος πρωθυπουργός.   

## Βιογραφία
Σπούδασε ρομποτική μηχανική στη Γαλλία . Ξεκίνησε την καριέρα του στην Εθνική Εταιρεία Νερού και Ηλεκτρισμού (Sonelec) τον Σεπτέμβριο του 1986. Υπήρξε Γενικός Γραμματέας διαφόρων υπουργείων από τον Μάιο του 2007 έως τον Σεπτέμβριο του 2009, όταν διορίστηκε Γενικός Διευθυντής της Εταιρείας Ηλεκτρισμού της Μαυριτανίας. 

Αποχώρησε τον Σεπτέμβριο του 2013 όταν προσχώρησε στην κυβέρνηση ως υπουργός Ύδρευσης και Αποχέτευσης. Τον Ιανουάριο του 2015 διορίστηκε υπουργός Πετρελαίου, Ενέργειας και Ορυχείων, θέση που κατείχε μέχρι το 2016, όταν διορίστηκε Διευθυντής της Εθνικής Εταιρείας Μεταλλείων και Βιομηχανίας. 

Ονομάστηκε πρωθυπουργός μετά την παραίτηση του Γιαχιά Ουλντ Αντεμίν, αρκετές εβδομάδες μετά τον θρίαμβο του κυβερνώντος κόμματος της Ένωσης για τη Δημοκρατία στις βουλευτικές εκλογές του Σεπτεμβρίου 2018 . 
Ο Μπεσίρ παρέμεινε πρωθυπουργός ως τις 5 Αυγούστου 2019, οπότε αντικαταστάθηκε από τον Ισμαήλ Ουλντ Μπέντε Ουλντ Σεΐχ Σιντίγια.

## Παραπομπές


Κατηγορία:Πρωθυπουργοί της Μαυριτανίας
Μαυριτανικές βουλευτικές εκλογές (2018)

**Βουλευτικές εκλογές** πραγματοποιήθηκαν στη Μαυριτανία τον Σεπτέμβριο του 2018. Ο πρώτος γύρος πραγματοποιήθηκε την 1η Σεπτεμβρίου, με τον δεύτερο γύρο να διενεργείται στις 15 Σεπτεμβρίου. Σε εθνικό επίπεδο, διεξήχθησαν εκλογές σε 157 εκλογικές περιφέρειες, και έκαστη εξέλεξε ένα μέλος στην Εθνοσυνέλευση . Εκλογές πραγματοποιήθηκαν επίσης σε 13 περιφερειακά συμβούλια και σε 219 δήμους.

Ως αποτέλεσμα των εκλογών, η Ένωση για τη Δημοκρατία (UPR) παρέμεινε το μοναδικό μεγαλύτερο κόμμα σε εθνικό επίπεδο τόσο από την άποψη της λαϊκής ψήφου όσο και των εδρών.

## Εκλογικό σύστημα
Τα 157 μέλη της Εθνοσυνέλευσης εκλέγονται με δύο μεθόδους. 113 εκλέγονται από μονοεδρικές ή πολυεδρικές εκλογικές περιφέρειες χρησιμοποιώντας είτε το σύστημα των δύο γύρων είτε την αναλογική αντιπροσώπευση . Στις μονοεδρικές εκλογικές περιφέρειες οι υποψήφιοι χρειαζόταν να έχουν την πλειοψηφία των ψήφων που θα εκλεγούν στον πρώτο γύρο και μια πλειοψηφία στον δεύτερο γύρο. Σε εκλογικές περιφέρειες δύο εδρών, οι ψηφοφόροι ψηφίζουν για έναν κατάλογο των κομμάτων (ο οποίος πρέπει να περιλαμβάνει έναν άνδρα και μία γυναίκα). Εάν κανένας κατάλογος δεν λαμβάνει περισσότερο από το 50% των ψήφων στον πρώτο γύρο, διεξάγεται ένας δεύτερος γύρος, με το νικητήριο κόμμα να παίρνει και τις δύο έδρες. Σε εκλογικές περιφέρειες με τρεις ή περισσότερες έδρες, χρησιμοποιείται αναλογική με κλειστές λίστες, με τις έδρες να κατανέμονται χρησιμοποιώντας τη μέθοδο του μεγαλύτερου υπολοίπου. Για τις εκλογικές περιφέρειες των τριών εδρών, οι κατάλογοι των κομμάτων πρέπει να περιλαμβάνουν μια υποψήφια γυναίκα στην πρώτη ή τη δεύτερη θέση στον κατάλογο. Για μεγαλύτερες εκλογικές περιφέρειες χρησιμοποιείται σύστημα φερμουάρ, με εναλλασσόμενους άνδρες και γυναίκες υποψήφιους.

Οι υπόλοιπες 40 έδρες εκλέγονται από μια ενιαία εθνική εκλογική περιφέρεια, χρησιμοποιώντας επίσης αναλογική με κλειστές λίστες, με το ήμισυ να είναι εκλεγμένο σε ξεχωριστούς καταλόγους που προορίζονται για γυναίκες. Άλλα τέσσερα μέλη εκλέγονται από τη διασπορά.

## Προκαταρκτικά αποτελέσματα

## Παραπομπές

2018
Μαυριτανια
Αννέτα Καββαδία

Η **Αννέτα (Ιωαννέτα) Καββαδία** (γενν. 6 Απριλίου 1966, Αθήνα) είναι Ελληνίδα δημοσιογράφος, μέλος της ΕΣΗΕΑ, και πολιτικός, πρώην βουλευτής Β΄ Αθηνών.  

Στις βουλευτικές εκλογές του Ιανουαρίου 2015 και του Σεπτεμβρίου του 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη Β΄ Αθηνών. Ηταν υποψήφια στην εκλογική περιφέρεια Β1' Βόρειου Τομέα Αθηνών στις εκλογές του 2019, αλλά δεν εξελέγη.

Στις 19 Ιανουαρίου 2021, υπέγραψε επιστολή μαζί με άλλα 14 στελέχη του ΣΥΡΙΖΑ στην οποία υποστηρίζουν ότι η Ελληνική Κυβέρνηση παραβίαζει τα δικαιώματα του τρομοκράτη Δημήτρη Κουφοντίνα, ο οποίος έκανε απεργία πείνας με αφορμή τη μεταφορά του στις φυλακές Δομοκού από τις αγροτικές φυλακές της Κασαββέτειας.

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς.  

## Παραπομπές


## Εξωτερικοί σύνδεσμοι
* Ιωαννέτα (Αννέτα) Σωκράτη Καββαδία, σελίδα στην ιστοσελίδα του Ελληνικού Κοινοβουλίου.

Κατηγορία:Ελληνίδες δημοσιογράφοι
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατάλογος αρχηγών κράτους της Μαυριτανίας

Παρατίθεται ένας **κατάλογος αρχηγών κράτους της [[Μαυριτανία|Μαυριτανίας]]** από τότε που η χώρα απέκτησε την ανεξαρτησία της από τη Γαλλία το 1960 μέχρι σήμερα. 

Συνολικά οκτώ άτομα έχουν υπηρετήσει ως αρχηγοί του κράτους της Μαυριτανίας (χωρίς να υπολογίζεται ένας υπηρεσιακός πρόεδρος). Επιπλέον, ένα άτομο, ο Μοχάμεντ Ουλντ Αμπντέλ Αζίζ, έχει υπηρετήσει σε δύο μη διαδοχικές περιπτώσεις. 

Ο σημερινός αρχηγός κράτους της Μαυριτανίας είναι ο Πρόεδρος της Δημοκρατίας Μοχάμεντ Ουλντ Αμπντέλ Αζίζ, από τις 5 Αυγούστου 2009. 

## Τίτλοι

* **1960-1961** : Αρχηγός του κράτους 
* **1961-1978** : Πρόεδρος της Ισλαμικής Δημοκρατίας 
* **1978-1979** : Πρόεδρος της Στρατιωτικής Επιτροπής Εθνικής Αποκατάστασης 
* **1979** : Αρχηγός του κράτους και πρόεδρος της Στρατιωτικής Επιτροπής Εθνικής Αποκατάστασης 
* **1979-1992** : Αρχηγός του κράτους και πρόεδρος της Στρατιωτικής Επιτροπής Εθνικής Σωτηρίας 
* **1992-2005** : Πρόεδρος της Ισλαμικής Δημοκρατίας 
* **2005-2007** : Πρόεδρος του Στρατιωτικού Συμβουλίου Δικαιοσύνης και Δημοκρατίας 
* **2007-2008** : Πρόεδρος της Ισλαμικής Δημοκρατίας 
* **2008-2009** : Πρόεδρος του Ανωτάτου Συμβουλίου της Επικρατείας 
* **2009-σήμερα** : Πρόεδρος της Ισλαμικής Δημοκρατίας 

## Κλειδί

; *Πολιτικά κόμματα* 

* 
* 
* 

; *Άλλες παρατάξεις* 

* 
* 

; *Κατάσταση* 

* 

## Κατάλογος

## Παραπομπές


Κατηγορία:Πολιτική της Μαυριτανίας
Κατηγορία:Κατάλογοι
Κατάλογος πρωθυπουργών της Μαυριτανίας

Ο **Πρωθυπουργός της Μαυριτανίας** είναι ο αρχηγός της κυβέρνησης της αφρικανικής χώρας. Διορίζεται από τον Πρόεδρο. Σε ορισμένες περιόδους στην ιστορία της χώρας, το αξίωμα το κατείχαν στρατιωτικοί.

Ο σημερινός πρωθυπουργός είναι ο Μοκτάρ Ουλντ Τζαΐ, από τις 2 Αυγούστου 2024. 

Ακολουθεί κατάλογος με τα πρόσωπα που υπηρέτησαν στο αξίωμα από τη σύσταση της θέσης το 1960 μέχρι σήμερα.

## Υπόμνημα
;*Πολιτικά Κόμματα*
* 
* 
*
* 
* 

; *Άλλες παρατάξεις* 

* 
* 

; *Κατάσταση* 

* 

## Κατάλογος

## Δείτε επίσης
*Μαυριτανία 
**Κατάλογος αρχηγών κράτους της Μαυριτανίας

## Σημειώσεις και παραπομπές


## Εξωτερικοί σύνδεσμοι
*World Statesmen – Mauritania


Κατηγορία:Πολιτική της Μαυριτανίας
Βιλαίν (ποταμός)

Ο **ποταμός Βιλαίν** (γαλλικά: Vilaine, βρετονικά: Gwilen) είναι ένας ποταμός στη Βρετάνη, στα δυτικά της Γαλλίας. Οι πηγές του ποταμού βρίσκονται στο νομό Μαγιέν και οι εκβολές του στον Ατλαντικό Ωκεανό στο Πενεστέν στο νομό Μορμπιάν. Έχει μήκος 218 χιλιόμετρα.

Με τον παραπόταμό του Ιλ, έδωσαν το όνομα στο νομό Ιλ-ε-Βιλαίν, τον οποίο διασχίζουν, διαρρέοντας την πρωτεύουσα Ρεν.

## Πορεία του ποταμού
Ο ποταμός διέρχεται από 4 νομούς: Μαγιέν, Ιλ-ε-Βιλαίν, Λουάρ-Ατλαντίκ και Μορμπιάν και 4 κύριες πόλεις: Ρεν, Βιτρέ, Ρεντόν και Λα Ρος-Μπερνάρ.

Για την πρόληψη των πλημμυρών κατασκευάστηκαν τρία φράγματα γύρω από το Βιτρέ, εξασφαλίζοντας παράλληλα την παροχή πόσιμου νερού. Είναι επίσης χώροι για ψυχαγωγικές δραστηριότητες.

* 1978 φράγμα Valière
* 1982 φράγμα Haute-Vilaine
* 1995 φράγμα Villaumur

## Υδρολογία
Ο ποταμός έχει ροή κυμαινόμενη μεταξύ 2 και 1500 m3 / s.

## Πλοήγηση
μικρογραφία|Ο ποταμός Βιλαίν στην κοινότητα Λα Ρος-Μπερνάρ
Ο ποταμός Βιλαίν αποτελεί τμήμα του συστήματος των καναλιών της Βρετάνης, που κατασκευάστηκε κυρίως τον 19ο αιώνα για σχετικά μικρές φορτηγίδες (130 τόνοι). Παλαιότερα χρησιμοποιούνταν από τις φορτηγίδες για τη μεταφορά πρώτων υλών, δημητριακών και ζωοτροφών. Σήμερα, εξακολουθεί να διατηρεί στο νότιο τμήμα του μια περιορισμένη κυκλοφορία για τη μεταφορά άμμου, χαλικιού, τσιμέντου, ξύλου και οικοδομικών υλικών, μερικές φορές επίσης για τη μεταφορά μεγάλων μεταλλικών κατασκευών, προσχηματισμένου σκυροδέματος, όπως δοκών και σιδηροτροχιών και σπανιότερα για τη μεταφορά καυσίμων, κυρίως μεταξύ του λιμένα του Μουστουάρ και της βιομηχανικής ζώνης δυτικά της Ρεν. Επίσης, ο ποταμός είναι πλωτός για σκάφη αναψυχής συμβάλλοντας στον τουρισμό της περιοχής, κυρίως στο βόρειο τμήμα του, στο Ρεντόν.

Στη Ρεν, ο ποταμός συνδέεται με το κανάλι Ιλ και Ρανς και επομένως με τις εκβολές του ποταμού Ρανς, ο οποίος εκβάλλει στη Μάγχη στο Σαιν-Μαλό. Στο Ρεντόν διασχίζει το κανάλι Νάντης-Μπρεστ, δίνοντας πρόσβαση στο Ποντιβί και στο Μπλαβέ (δυτικά) και στη Νάντη (ανατολικά).

## Κύριοι παραπόταμοι
μικρογραφία|350x350εσ|Ο ποταμός Βιλαίν
* Ιλ
* Με
* Σες
* Σενόν
* Σερ
* Ντον
* Ουστ
* Ισάκ

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γαλλίας
Ιλ (ποταμός)

Ο **ποταμός Ιλ** (γαλλικά: Ille) είναι ένας μικρός ποταμός στη Βρετάνη της Γαλλίας, δεξιός παραπόταμος του ποταμού Βιλαίν. Έχει μήκος 49 χιλιόμετρα.  Συμβάλλει με τον ποταμό Βιλαίν στην πόλη Ρεν.

Ο ποταμός Ιλ συνδέεται με τον ποταμό Ρανς με το κανάλι Ιλ-ε-Ρανς. Με αυτό το κανάλι, η Ρεν αποκτά σύνδεση με την ακτή της Μάγχης στο Σαιν-Μαλό. Το κανάλι χρησιμοποιείται κυρίως για τουριστικά σκάφη.

Ο ποταμός διαρρέει το νομό Ιλ-ε-Βιλαίν και διέρχεται από τις ακόλουθες πόλεις: Μοντρέιγ-συρ-Ιλ, Μπετόν και Ρεν. Από το Μοντρέιγ έως τη Ρεν, ο ποταμός ρέει παράλληλα και σε ορισμένα σημεία ενώνεται με το κανάλι Ιλ-ε-Ρανς.

Με τον ποταμό Βιλαίν, έδωσαν το όνομα στο νομό Ιλ-ε-Βιλαίν.

## Περιβάλλον
Αρκετές φυσικές προστατευόμενες περιοχές βρίσκονται κατά μήκος του ποταμού, συμπεριλαμβανομένων αρκετών φυσικών περιοχών οικολογικού ενδιαφέροντος, πανίδας και χλωρίδας (ZNIEFF) κοντά στις πηγές του ποταμού.

Στη Ρεν, ο Ιλ και το κανάλι Σαιν-Μαρτέν σχηματίζουν ένα μικρό νησί περίπου τριάντα εκταρίων, ένα φυσικό πάρκο στο κέντρο της Ρεν.

## Δραστηριότητες
Η τουριστική δραστηριότητα του ποταμού αναπτύσσεται κατά μήκος του καναλιού. Το Ευρωπαϊκό μονοπάτια μεγάλων αποστάσεων 37 περνάει πάνω από τον ποταμό στο Μοντρέιγ-συρ-Ιλ.

Ο σύλλογος κανόε-καγιάκ του Σαιν-Γκρεγκουάρ έχει ναυτική βάση.

## Παραπομπές


Κατηγορία:Ποταμοί της Γαλλίας
Βαγιά Αιτωλοακαρνανίας (νησίδα)

Η **Βαγιά** ή **Τρύπα** ή **Διαβασίδια** είναι νησίδα η οποία βρίσκεται στο θαλάσσιο πέρασμα Αιτωλοακαρνανίας - Λευκάδας και αποτελεί μέρος του οδικού περάσματος από και προς το νησί. Το κάστρο της Αγίας Μαύρας και η γέφυρα της Λευκάδας είναι η νοτιοδυτική συνέχειά της, ενώ στο νότιο μέρος της περνάει η ΕΟ Αμφιλοχίας - Λευκάδας.

## Διοικητικά
Το νησάκι δεν έχει κατοίκους, αν και παλιότερα υπήρχαν. Ως οικισμός αναφέρεται επίσημα το 1940 να ανήκει στην τότε κοινότητα Περατιάς. Σύμφωνα με την απογραφή του 2011 και μαζί την Περατιά, την Αγία Βαρβάρα και το νησάκι Φορτί συναποτελούν την Τοπική Κοινότητα Περατιάς που ανήκει στην Δημοτική Ενότητα Παλαίρου του Δήμου Ακτίου - Βόνιτσας .

## Δημογραφία
### Πληθυσμιακή εξέλιξη

## Παραπομπές


Κατηγορία:Νησιά της Αιτωλοακαρνανίας
Κατηγορία:Ελληνικές βραχονησίδες
Κατηγορία:Δήμος Ακτίου - Βόνιτσας
Σοφία Ζαχαράκη

Η **Σοφία Ζαχαράκη** (Αθήνα, 1976) είναι Ελληνίδα εκπαιδευτικός και πολιτικός. Είναι βουλευτής Α΄ Ανατολικής Αττικής με τη Νέα Δημοκρατία και υπουργός Παιδείας, Θρησκευμάτων και Αθλητισμού στην κυβέρνηση του Κυριάκου Μητσοτάκη από τον Μάρτιο του 2025.

## Βιογραφικό
Γεννήθηκε στην Αθήνα το 1976 με καταγωγή από το Νέο Αργύρι Ευρυτανίας και από τη Γρανίτσα Ευρυτανίας. Ο πατέρας της ήταν καθηγητής θεολόγος στη δευτεροβάθμια εκπαίδευση. 

Σπούδασε Αγγλική Φιλολογία στο Τμήμα Αγγλικής Γλώσσας και Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών και έκανε μεταπτυχιακές σπουδές στη Συγκριτική Παιδαγωγική και Διοίκηση Ευρωπαϊκών Εκπαιδευτικών Οργανισμών στο Εθνικό και Καποδιστριακό Πανεπιστήμιο Αθηνών. 

Έχει εξειδικευθεί στη διδακτική της Αγγλικής Γλώσσας, στο Ινστιτούτο Εκπαίδευσης του Πανεπιστημίου του Λονδίνου. Στο παρελθόν είχε εργαστεί σε δημόσια και ιδιωτικά ΙΕΚ και σε δημόσια και ιδιωτικά σχολεία. Εργάστηκε για το Υπουργείο Παιδείας στο τμήμα Ευρωπαϊκής Ένωσης και στη Γραμματεία Δια Βίου Μάθησης και Νέας Γενιάς.

Το 2015 εκπροσώπησε την Ελλάδα στο πρόγραμμα IVLP (International Visitor Leadership Program), ως υπότροφος του Υπουργείου Εξωτερικών των Ηνωμένων Πολιτειών Αμερικής, με θέμα «ο ρόλος των Συμπράξεων Δημοσίου και Ιδιωτικού Τομέα στην ανασυγκρότηση Οικονομικών».

Μιλάει αγγλικά, γαλλικά και ισπανικά.

## Πολιτική
Κατά τα φοιτητικά της χρόνια στο Εθνικό και Καποδιστριακό Πανεπιστήμιο Αθηνών, δραστηριοποιήθηκε ενεργά με την ΔΑΠ-ΝΔΦΚ και με την ΟΝΝΕΔ. 

Διατέλεσε σύμβουλος του υπουργού σε θέματα Διεθνών και Ευρωπαϊκών Σχέσεων στο Υπουργείο Ανάπτυξης από το 2012 έως το 2014. Τον Αύγουστο του 2016, ορίστηκε αναπληρώτρια εκπρόσωπος τύπου της Νέας Δημοκρατίας, ενώ τον Μάρτιο του 2019, ορίστηκε εκπρόσωπος τύπου της Νέας Δημοκρατίας. 

Στις 9 Ιουλίου 2019 ορίστηκε υφυπουργός Παιδείας και Θρησκευμάτων, αρμόδια για θέματα πρωτοβάθμιας και δευτεροβάθμιας εκπαίδευσης και ειδικής αγωγής, στην κυβέρνηση του Κυριάκου Μητσοτάκη. Στις 4 Ιανουαρίου 2021 ορίστηκε υφυπουργός Τουρισμού αρμόδια για θέματα Τουριστικής Εκπαίδευσης και Ειδικών Μορφών Τουρισμού.

Στις βουλευτικές εκλογές του Μαΐου και του Ιουνίου 2023 εξελέγη στην περιφέρεια Α’ Ανατολικής Αττικής με τη Νέα Δημοκρατία με 54.421 σταυρούς. Στις 27 Ιουνίου 2023 ορίστηκε υπουργός Κοινωνικής Συνοχής και Οικογένειας , η πρώτη στην Ελλάδα. Στις 14 Μαρτίου 2025 ορίστηκε υπουργός Παιδείας, Θρησκευμάτων και Αθλητισμού.

## Παραπομπές


## Εξωτερικοί σύνδεσμοι
* 

Κατηγορία:Έλληνες εκπαιδευτικοί
Κατηγορία:Ελληνίδες πολιτικοί
Κατηγορία:Έλληνες υφυπουργοί Παιδείας και Θρησκευμάτων
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Ανατολικής Αττικής
Κατηγορία:Έλληνες υπουργοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου του Λονδίνου
Συναγωγή του Νόβι Σαντ

Η **Συναγωγή του Νόβι Σαντ** (σερβικά κυριλλικά: *Новосадска синагога*, σερβικά λατινικά: *Novosadska sinagoga*) βρίσκεται στο κέντρο του Νόβι Σαντ, στην οδό Jevrejska. Το 1991 συμπεριελήφθη στο Κατάλογο Spatial Cultural-Historical Units of Great Importance και προστατεύεται από τη Δημοκρατία της Σερβίας. Σήμερα δε τελούνται στη συναγωγή θρησκευτικές τελετές αλλά πραγματοποιούνται συναυλίες και άλλα πολιτιστικά γεγονότα.

Ήταν μέρος ενός μεγαλύτερου συγκροτήματος κτιρίων, που περιελάμβανε και το Εβραϊκό σχολείο και τα γραφεία της Εβραϊκής κοινότητας. Η κατασκευή της, σε σχέδια του Ούγγρου αρχιτέκτονα Baumhorn Lipót, ξεκίνησε το 1905 και ολοκληρώθηκε το 1909.
 
Ήταν η πέμπτη συναγωγή που κατασκευάστηκε στο ίδιο σημείο από το 18ο αιώνα. Στο Νόβι Σαντ, πριν το Δεύτερο Παγκόσμιο Πόλεμο, ζούσαν περισσότεροι από 4.000 Εβραίοι, σε συνολικό πληθυσμό 80.000 κατοίκων, από τους οποίους επέζησαν από το Ολοκαύτωμα περίπου 1.000. Σήμερα ζουν στο Νόβι Σαντ περίπου 400 Εβραίοι. 

## Παραπομπές


## Εξωτερικοί σύνδεσμοι
* 
*  https://www.bh.org.il/the-synagogue-of-novi-sad-serbia/

Κατηγορία:Νόβι Σαντ
Κατηγορία:Συναγωγές
Δεξαμενή Αντιμαφίας

Η **Δεξαμενή Αντιμαφίας** (ιταλικά Antimafia Pool), ήταν μια ομάδα ανακριτών δικαστών στην Εισαγγελεία του Παλέρμο, οι οποίοι συνεργάστηκαν στενά για την ανταλλαγή πληροφοριών και την ανάπτυξη νέων στρατηγικών έρευνας κατά της Σικελικής Μαφίας. Μια άτυπη ομάδα δημιουργήθηκε από τον δικαστή Ρόκο Τσινίσι στις αρχές της δεκαετίας του 1980, ακολουθώντας το παράδειγμα των δικαστών κατά της τρομοκρατίας στη Βόρεια Ιταλία στη δεκαετία του '70.

Το σημαντικότερο ήταν ότι ανέλαβαν συλλογική ευθύνη για τη συνέχιση των διώξεων της μαφίας: όλα τα μέλη της ομάδας υπέγραψαν εντολές στην εισαγγελία για να αποφύγουν να εκθέσουν κάποιον από αυτούς σε ιδιαίτερο κίνδυνο, όπως εκείνον που είχε κοστίσει την ζωή στον δικαστή Γκαετάνο Κόστα. Ο Κόστα είχε υπογράψει τις 55 κατηγορίες εναντίον του δικτύου διακίνησης ηρωίνης των μαφιόζικων οικογενειών Σπατόλα-Ιντσερίλο-Γκαμπίνο, αφού σχεδόν όλοι οι άλλοι εισαγγελείς αρνήθηκαν να το πράξουν, ένα γεγονός που διερρέυσε από την εισαγγελία και τελικά του κόστισε την ζωή του. Ο Κόστα δολοφονήθηκε στις 6 Αυγούστου 1980, με εντολή του Σαλβατόρε Ιντσερίλο.

## Τα γεγονότα
Τον Ιούλιο του 1983 ο Ρόκο Τσινίσι δολοφονήθηκε από τη μαφία. Την θέση του ως επικεφαλής της «δεξαμενής αντιμαφίας», του ερευνητικού κλάδου της εισαγγελικής αρχής του Παλέρμο, ανέλαβε ο Αντονίνο Καπονέτο, ο οποίος επισημοποίησε την ομάδα. Μαζί του ήταν και ο Τζοβάνι Φαλκόνε, η δεξαμενή περιελάμβανε επίσης τον Πάολο Μπορσελίνο, τον Τζουσέπε Ντι Λέλο και τον Λεονάρντο Γκουάρνοτα.

Η ομάδα συγκέντρωσε στη συνέχεια αρκετές έρευνες, οι οποίες θα είχαν ως αποτέλεσμα την Δίκη Μάξι κατά της μαφίας που ξεκίνησε τον Φεβρουάριο του 1986 και η οποία διήρκεσε μέχρι το Δεκέμβριο του 1987. Η δίκη διεξήχθη σε δικαστήριο ειδικά κατασκευασμένο για το σκοπό αυτό, μέσα στα τείχη της φυλακής Ουκιαρντόνε στο Παλέρμο. Συνολικά 475 μαφιόζοι κατηγορήθηκαν για ένα πλήθος εγκλημάτων που σχετίζονταν με δραστηριότητες της μαφίας, βασισμένες πρωτίστως από μαρτυρίες που δόθηκαν και λήφθηκαν υπόψιν ως αποδεικτικά στοιχεία από πρώην αφεντικά της μαφίας που έγιναν πληροφοριόδοτες, γνωστοί ως Πεντίτι, ιδίως οι Τομάζο Μπουσκέτα και Σαλβατόρε Κοντόρνο.

Οι περισσότεροι καταδικάστηκαν και, προς μεγάλη έκπληξη, οι καταδίκες έγιναν τελεσιδίκες αρκετά χρόνια αργότερα τον Ιανουάριο του 1992, μετά το τελευταίο στάδιο των εφέσεων. Η σπουδαιότητα της δίκης ήταν ότι η ύπαρξη της Κόζα Νόστρα τελικά επιβεβαιώθηκε δικαστικά.

## Βιβλιογραφικές πηγές
* Schneider, Jane T. & Peter T. Schneider (2003). *[https://books.google.com/books?id=f52WqN8pR14C Reversible Destiny: Mafia, Antimafia, and the Struggle for Palermo]*, Berkeley: University of California Press 
* Alexander Stille (1995). *Excellent Cadavers: The Mafia and the Death of the First Italian Republic*, New York: Vintage 

## Παραπομπές


Κατηγορία:Μαφία
Ντεμέτ Οζντεμίρ

Η **Ντεμέτ Οζντεμίρ** (τουρκικά: Demet Özdemir, 26 Φεβρουαρίου 1992 - ) είναι Τούρκισσα ηθοποιός, μοντέλο και χορεύτρια. Είναι περισσότερο γνωστή για τον ρόλο της Σανέμ στην τηλεοπτική σειρά *[[Φτερωτός Θεός]]*.

## Βιογραφία
Γεννήθηκε στις 26 Φεβρουαρίου 1992 στο Ιζμίτ (πρώην Νικομήδεια) και είναι η μικρότερη από τα τρία παιδιά της οικογένειας. Μετακόμισε στην Κωνσταντινούπολη με τη μητέρα και τα αδέρφια της μετά το διαζύγιο των γονιών της, όταν η ίδια ήταν 8 ετών.

Αρχικά, εργάστηκε ως χορεύτρια στο Μπενγού και αργότερα έγινε μέλος της χορευτικής ομάδας Efes Kızları. Η Οζντεμίρ εμφανίστηκε στο μουσικό βίντεο του Μουσταφά Σαντάλ "Ateş Et ve Unut" και λίγο αργότερα συμμετείχε στην σειρά του καναλιού Fox *Sana Bir Sır Vereceğim* μαζί με τους Εσρά Ροναμπάρ, Μουράτ Χαν και Εκίν Κοτς, όπου ενσάρκωσε τον χαρακτήρα της Αϊλίν.

Αργότερα ενσάρκωσε τον ρόλο της Αϊλά στην σειρά *Αιώνια αγάπη* (*Kurt Seyit ve Şura*) και τον ρόλο της Ντεμέτ ταινία *Tut Sözünü*. Μετά ενσάρκωσε τον ρόλο της Ασλί στην τηλεοπτική σειρά *Çilek Kokusu*. Η Οζντεμίρ εμφανίστηκε και στο μουσικό βίντεο του Μπενγού *"*Hodri Meydan".

Από το 2018 μέχρι το 2019 πρωταγωνίστησε στη σειρά *[[Φτερωτός Θεός]]* (*Erkenci Kuş*) στον ρόλο της Σανέμ μαζί με τον Τζαν Γιαμάν. Η σειρά προβαλλόταν στην Ελλάδα από τον τηλεοπτικό σταθμό ΣΚΑΪ.

Τον Νοέμβριο 2019 έγινε εταιρική πρέσβειρα για την Pantene Τουρκίας.

Η Οζντεμίρ πρωταγωνιστεί στη σειρά *Το σπίτι που γεννήθηκες είναι το πεπρωμένο σου* (*Doğduğun Ev Kaderindir*) μαζί με τον Ιμπραήμ Τσελικόλ. Η σειρά είναι παραγωγή της εταιρείας OG Medya, τη σκηνοθεσία της κάνει ο Τσαγρί Μπαϊράκ, το σενάριό της είναι εμπνευσμένο από το μυθιστόρημα της δρα Γκιουλσερέν Μπουνταϊτσίογλου με τίτλο *Camdaki Kız*. Το 1ο επεισόδιο της σειράς προβλήθηκε στις 25 Δεκεμβρίου 2019 στο κανάλι TV8.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Τούρκισσες ηθοποιοί
Κατηγορία:Τούρκισσες μοντέλα
Τσουπακάμπρα (μυθολογία)

thumb|280px|Αναπαράσταση του τσουπακάμπρα
Το ***τσουπακάμπρα*** ή ***τσουπακάμπρας*** είναι μυθικό πλάσμα που εμφανίζεται στη λαογραφία περιοχών της αμερικανικής ηπείρου. 

Το όνομά του προέρχεται ετυμολογικά από τις ισπανικές λέξεις *τσουπάρ* (chupar) που σημαίνει "ρουφάω" ή "γλείφω" και *κάβρα* (cabra) που σημαίνει "κατσίκα". Ο συνδυασμός αυτός αναφέρεται στον τρόπο με τον οποίο λέγεται πως το συγκεκριμένο πλάσμα σκοτώνει τα θύματά του, δηλαδή ζωντανά και κατσίκες.

## Περιγραφή
Η περιγραφές της εμφάνισης του πλάσματος διαφέρουν ανά την ήπειρο. Στο Πουέρτο Ρίκο και την Ισπανόφωνη Αμερική το πλάσμα περιγράφεται ως βαρύ, με μέγεθός περίπου όσο αυτό μιας μικρής αρκούδας, με φολιδωτό δέρμα, κόκκινα μάτια και μια σειρά από αγκάθια που εκτείνονται από τον λαιμό μέχρι τη βάση της ουράς. Από την άλλη, περιγραφές από τις νοτιοδυτικές ΗΠΑ θέλουν το πλάσμα σε μορφή σκύλου.

## Αναφορές και επιθέσεις
Η πρώτη επίθεση του ζώου αναφέρθηκε τον Μάρτιο του 1995 στο Πουέρτο Ρίκο. Οκτώ πρόβατα βρέθηκαν νεκρά, με σημάδια στο λαιμό τους. Μήνες αργότερα, τον Αύγουστο, μια μάρτυρας, η Μάντελιν Τολεντίνο ανέφερε ότι είδε το κτήνος στο Πουέρτο Ρίκο, πιο συγκεκριμένα στην πόλη Κανόβανας, όπου 150 οικόσιτα ζώα και κατοικίδια είχαν σκοτωθεί. Το 1975, παρόμοια περιστατικά συνέβησαν στη μικρή πόλη Μόκα του Πουέρτο Ρίκο. Οι κάτοικοι θεώρησαν υπεύθυνο το* βαμπίρ της Μόκα. *Άλλοι πίστεψαν πως οι θάνατοι των ζώων έγιναν από σατανιστές. Αργότερα κι άλλοι θάνατοι ζώων αναφέρθηκαν στο νησί. 

Ο Πουερτορικανός επιχειρηματίας και κωμικός Σιλβέριο Πέρεθ είναι ο εφευρέτης του όρου *τσουπακάμπρα*. Τον επινόησε λίγο μετά αφότου άρχισαν να αναφέρονται τα πρώτα ατυχήματα. Λίγο αργότερα αναφέρθηκαν θάνατοι ζώων στις περισσότερες χώρες της ισπανόφωνης Αμερικής, συγκεκριμένα στη Δομινικανή Δημοκρατία, την Αργεντινή, τη Βολιβία, τη Χιλή, την Κολομβία, την Ονδούρα, το Ελ Σαλβαδόρ, τη Νικαράγουα, τον Παναμά, το Περού, τη Βραζιλία, τις ΗΠΑ και το Μεξικό.

Τον Οκτώβριο και Δεκέμβριο του 2018 αναφέρθηκαν θάνατοι ζώων στην πολιτεία Μανιπούρ της Ινδίας. Πολλά οικόσιτα ζώα και πουλερικά σκοτώθηκαν με ύποπτο τρόπο, όπως τα τσουπακάμπρα. Αρκετοί κάτοικοι της περιοχής ανέφεραν ότι είδαν τα πλάσματα, ωστόσο ειδικοί ανέφεραν ότι τα πλάσματα δεν ήταν τσουπακάμπρα αλλά αδέσποτοι σκύλοι.

Σε άλλη περίπτωση, μάρτυρες έχουν αναφέρει ότι έχουν δει το τσουπακάμπρα να αλλάζει χρώμα.

## Θεωρίες
Έχουν αναπτυχθεί ποικίλες θεωρίες για το τι είναι το πλάσμα, εάν υπάρχει. Ορισμένοι υποστηρίζουν πως το τσουπακάμπρα μπορεί να προέκυψε από ένα πείραμα και να το έσκασε από κάποιο εργαστήριο. Άλλοι πάλι λένε πως ενδέχεται να είναι άγνωστο είδος τσακαλιού ή λύκου, καθώς ο τρόπος με τον οποίο σκοτώνει τα θηράματά του είναι παρόμοιος με αυτόν των λύκων. 

## Παραπομπές


Κατηγορία:Μυθολογικά πλάσματα
Γέτι

Το **Γέτι**, ή *Χιονάνθρωπος των Ιμαλαΐων*, ή  *Απαίσιος Χιονάνθρωπος* είναι μυθικό ζώο, που προέρχεται από τους μύθους και τη λαογραφία του Θιβέτ.

Μοιάζει σε μεγάλο βαθμό με τον αμερικανικό μεγαλοπόδαρο αλλά δεν θα πρέπει να συγχέεται καθώς επρόκειτο για διαφορετικό κρυπτίδιο. Σύμφωνα με την παράδοση των Θιβετιανών βουδιστών, αν κάποιος δει το πλάσμα πρόκειται να πεθάνει.
μικρογραφία|Σκίτσο που δείχνει το κρυπτίδιο

## Περιγραφές
Η πιο κοινή περιγραφή του πλάσματος το θέλει ως πολύ ψηλό (πολύ ψηλότερο από τον άνθρωπο), το οποίο μοιάζει με τεράστιο πίθηκο. Βαδίζει όρθιο. Το σώμα του καλύπτεται από παχιά λευκή ή καστανή γούνα.

Θεωρείται ότι είναι ένας ζωντανός Γιγαντοπίθηκος, ένα προϊστορικό, ογκώδες και ψηλό πρωτεύον θηλαστικό, το οποίο ζούσε στα υγρά δάση της Κίνας και του Βιετνάμ.

## Παρόμοια πλάσματα
Πλάσματα με περιγραφές κοινές με το γέτι είναι ο μεγαλοπόδαρος (Bigfoot) που λέγεται ότι ζει στη Βόρεια Αμερική και τα Άλμας, που είναι μυθικά ζώα της Μογγολίας.

## Αναφορές
Ο πρώτος που έκανε λόγο για το γέτι ήταν ένας Άγγλος αξιωματικός τον 19ο αιώνα, ο οποίος καθώς ταξίδευε στα χιονισμένα θιβετιανά βουνά παρατήρησε μεγάλες πατημασιές στο χιόνι. Οι περισσότερες μαρτυρίες αναφέρονται σε πατημασιές και όχι σε συνάντηση με το κρυπτίδιο. Μέχρι σήμερα, πολλοί πιστεύουν ότι το γέτι είναι αληθινό, ενώ οι επιστήμονες υποστηρίζουν ότι το γέτι δεν είναι τίποτα άλλο από μια αρκούδα. 

Κατηγορία:Μυθολογικά πλάσματα
Custer (τραγούδι)

Το "**Custer**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον πέμπτο τους δίσκο *[[.5: The Gray Chapter]]*, του 2014. Το κομμάτι κυκλοφόρησε και ως single την ίδια χρονιά και αποτέλεσε το τρίτο από τον δίσκο. Το κομμάτι έλαβε καλές κριτικές από Μέσα τους είδους, ενώ και το single σημείωσε εισπρακτική επιτυχία, φτάνοντας στο νούμερο 28 των αμερικανικών *Mainstream Rock* του *[[Billboard]]*.) Το τραγούδι έλαβε και υποψηφιότητα στα βραβεία Grammy. 

## Παραπομπές
 

## Εξωτερικοί σύνδεσμοι
* Live βίντεο στο YouTube

Κατηγορία:Τραγούδια του 2014
Κατηγορία:Singles του 2014
Κατηγορία:Τραγούδια των Slipknot
Κατηγορία:Singles της Roadrunner Records
Τσιχάν Ερτζάν

Ο **Μαχμέτ Τσιχάν Ερτζάν** (τουρκικά: Mehmet Cihan Ercan, Άγκυρα, 25 Μαΐου 1984 - ) είναι Τούρκος ηθοποιός, ηθοποιός φωνής, σεναριογράφος και αθλητής.

## Βιογραφία
Ήταν επαγγελματίας αθλητής του χάντμπολ και της ξιφασκίας αλλά εγκατέλειψε τον αθλητισμό όταν ξεκίνησε το ενδιαφέρον του για την υποκριτική. Συνεπώς, σπούδασε θέατρο στο Πανεπιστήμιο της Άγκυρας. Έγινε ευρέως γνωστός από την τηλεοπτική σειρά *Leyla and Mecnun* και αργότερα εμφανίστηκε στην τηλεοπτική σειρά *Ben de Özledim*.

## Φιλμογραφία

### Κινηματογράφος και τηλεόραση

* 2006 - "Ah Şu Çocuklar"
* 2007 - "Suç Dosyası"
* 2009 - "Komşu Köyün Delisi"
* 2011 - "Bir Ömür Yetmez"
* 2012 - "Leyla İle Mecnun" - Hidayet
* 2013 - "Erkek Tarafı Testosteron"
* 2013 - "Ben de Özledim" - Kendisi
* 2014 - "Deliha" - Cemal
* 2014 - "Bana Masal Anlatma" - Kubilay
* 2015 - "Kara Bela" - Efkan
* 2016 - "Kaçma Birader" - Halil
* 2016 - "No.309" - Erol Sarıhan
* 2018 - "Erkenci Kuş" - Muzaffer Kaya (Zebercet)

### Θέατρο

* 2007 Bir Karşılaşma Bir Nedir?
* 2006 Belgelerle Kurtuluş Savaşı
* 2006 Çıkışyok Land Cumhuriyeti
* 2006 Akıllı Daha Akıllı Daha Daha Akıllı

## Παραπομπές

## Εξωτερικοί σύνδεσμοι
* Επίσημη ιστοσελίδα 
* Σελίδα στο Facebook
*Leyla ile Mecnun forum

Κατηγορία:Τούρκοι ηθοποιοί
Νίκος Παπαθανάσης

Ο **Νίκος Παπαθανάσης** (Καλλιθέα, 1960) είναι Έλληνας πολιτικός και εν ενεργεία Αναπληρωτής Υπουργός Εθνικής Οικονομίας και Οικονομικών.

## Βιογραφία
Γεννήθηκε στην Καλλιθέα Αττικής και κατάγεται από το Αγρίνιο. Σπούδασε μηχανολόγος-μηχανικός στο Πανεπιστήμιο του Τορόντο και πραγματοποίησε μεταπτυχιακές σπουδές στη διοίκηση επιχειρήσεων και την αεροναυπηγική. 

Διετέλεσε μέλος του Δ.Σ. της Ελληνικής Αεροπορικής Βιομηχανίας (ΕΑΒ) την περίοδο 1989 - 1991, αναπληρωτής γενικός διευθυντής στην Ολυμπιακή Αεροπλοΐα την περίοδο 1991 - 1993, διευθύνων σύμβουλος της ΗΣΑΠ Α.Ε  την περίοδο 2005 - 2009, πρόεδρος του Κέντρου Ελληνικών Δημοσίων Επιχειρήσεων και Οργανισμών Δημοσίου Ενδιαφέροντος (ΚΕΔΕΟ) την περίοδο 2008-2010, καθώς και πρόεδρος στην ΣΤΑΣΥ Α.Ε., την περίοδο 2012-2014.

### Πολιτική
Το 2016 τοποθετήθηκε γενικός διευθυντής της Νέας Δημοκρατίας. Στις 8 Ιουλίου 2019, διορίστηκε υφυπουργός Ανάπτυξης και Επενδύσεων, αρμόδιος για τη Βιομηχανία και το Εμπόριο, στο Υπουργείο Ανάπτυξης και Επενδύσεων της Κυβέρνησης Κυριάκου Μητσοτάκη.

Στις 4 Αυγούστου 2020, αναβαθμίστηκε σε αναπληρωτή υπουργό Ανάπτυξης και Επενδύσεων, αρμόδιο για τις Ιδιωτικές Επενδύσεις και τις Συμπράξεις Δημόσιου και Ιδιωτικού Τομέα.

## Παραπομπές


## Εξωτερικοί σύνδεσμοι
* 

Κατηγορία:Έλληνες υφυπουργοί Ανάπτυξης και Επενδύσεων
Κατηγορία:Έλληνες υφυπουργοί Εθνικής Οικονομίας και Οικονομικών
Κατηγορία:Έλληνες αναπληρωτές υπουργοί
Γεράσιμος Θωμάς

Ο **Γεράσιμος Θωμάς** είναι Έλληνας πολιτικός, υφυπουργός Περιβάλλοντος και Ενέργειας από τον Ιούλιο του 2019 μέχρι τον Ιούλιο του 2020 και υψηλόβαθμο στέλεχος τραπεζών και της Ευρωπαϊκής Ένωσης.

## Βιογραφικά στοιχεία
Γεννήθηκε στην Αθήνα αλλά κατάγεται από την Πάτρα. 

Σπούδασε οικονομικά και διοίκηση επιχειρήσεων στο Οικονομικό Πανεπιστήμιο Αθηνών και πραγματοποίησε μεταπτυχιακές σπουδές στην διοίκηση επιχειρήσεων και στις διεθνείς σχέσεις στο City University Business School του Λονδίνου και στο Ελεύθερο Πανεπιστήμιο των Βρυξελλών αντίστοιχα. 

Εργάστηκε επί σειρά ετών στην Ευρωπαϊκή Ένωση διατελώντας προϊστάμενος του ιδιαίτερου γραφείου του Χοακίν Αλμούνια (2005 - 2009), μέλος του διοικητικού συμβουλίου της Ευρωπαϊκής Τράπεζας Επενδύσεων (EIB) και του Ευρωπαϊκού Ταμείου Επενδύσεων (EIF) (2009-2017), οικονομικός διευθυντής της γενικής διεύθυνσης Οικονομικών και Χρηματοδοτικών Υποθέσεων (ECFIN) της Ευρωπαϊκής Επιτροπής (2009 - 2014) καθώς και αναπληρωτής γενικός διευθυντής της Γενικής Διεύθυνσης Ενέργειας της Ευρωπαϊκής Επιτροπής και πρόεδρος του διοικητικού συμβουλίου του Ευρωπαϊκού Ταμείου Στρατηγικών Επενδύσεων (EFSI). 

Την 9η Ιουλίου 2019, διορίστηκε υφυπουργός Περιβάλλοντος και Ενέργειας, αρμόδιος για τα θέματα Ενέργειας και Φυσικών Πόρων στην κυβέρνηση του Κυριάκου Μητσοτάκη.

Στις 24 Ιουλίου 2020, δήλωσε την παραίτηση του στον Πρωθυπουργό, ώστε να αναλάβει την θέση του Γενικού Διευθυντή Φορολογίας και Τελωνειακής Ένωσης. Ο Πρωθυπουργός Κυριάκος Μητσοτάκης την αποδέχτηκε την ίδια μέρα.

## Αναφορές


Κατηγορία:Έλληνες υφυπουργοί Περιβάλλοντος και Ενέργειας
Λάζαρ Ραντζέλοβιτς

Ο **Λάζαρ Ραντζέλοβιτς** (*Lazar Ranđelović,* σερβικά κυριλλικά:Лазар Ранђеловић, 5 Αυγούστου 1997) είναι Σέρβος διεθνής ποδοσφαιριστής, ο οποίος αγωνίζεται ως δεξιός πλάγιος μέσος στο Πρωτάθλημα Ρωσίας, για τη Ρουμπίν Καζάν.

## Σταδιοδρομία σε συλλόγους

### Πρώτα χρόνια
Γεννημένος στο Λέσκοβατς, ο Ραντζέλοβιτς αναδείχθηκε από τις ακαδημίες νέων του τοπικού συλλόγου, Σλόγκα Λέσκοβατς. Το καλοκαίρι του 2015, μετακινήθηκε στη Γεντίντβο Μποσνγιάτσε, με την οποία σημείωσε 1 γκολ σε 21 αγώνες, κατά τη διάρκεια της σεζόν 2015-16. Στη συνέχεια, μετακινήθηκε στη Ράνταν Λεμπάνε, με την οποία έπαιξε για το υπόλοιπο του 2016, έχοντας 15 εμφανίσεις και 4 γκολ. Στις αρχές του 2017, αφού πέρασε δοκιμαστική περίοδο με το σύλλογο, υπέγραψε το πρώτο του επαγγελματικό, τετραετές, συμβόλαιο με τη Ραντνίτσκι Νις και άμεσα δόθηκε δανεικός στην Καρ Κόνσταντιν μέχρι το τέλος της σεζόν 2016-17. Επιστρέφοντας από το δανεισμό, ο Ραντζέλοβιτς πέρασε το καλοκαίρι της προετοιμασίας με τη Ραντνίτσκι, η οποία τον είχε δηλώσει για τους επίσημους αγώνες της. Πραγματοποίησε το επαγγελματικό ντεμπούτο του την πρώτη αγωνιστική της σεζόν 2017-18, αντικαθιστώντας το Μάρκο Μρκιτς στο 73ο λεπτό του εκτός έδρας αγώνα εναντίον του Ερυθρού Αστέρα.

Στη συνέχεια, μετακινήθηκε με δανεισμό στη Ντιναμό Βράνιε της Πρώτης Κατηγορίας, όπου σημείωσε 9 γκολ σε 26 αγώνες και συνέβαλε στην άνοδο στην κορυφαία κατηγορία.

### Ολυμπιακός
Στις 30 Αυγούστου 2018, ο Ολυμπιακός υπέγραψε τον διεθνή Σέρβο. Συμφώνησαν να παραμείνει με τον πρώην σύλλογό του, τη Ραντνίτσκι, για τη σεζόν 2018-19. Στην αρχή της σεζόν 2018-19, ο Ραντζέλοβιτς προσαρμόστηκε ως αριστερό πλάγιος μέσος με ανάποδο πόδι. Μετά από τους εγχώριους αγώνες πρωταθλήματος, έκανε το ευρωπαϊκό ντεμπούτο του στον επαναληπτικό αγώνα του δεύτερου προκριματικού γύρου του Γιουρόπα Λιγκ 2018-19 εναντίον της Μακάμπι Τελ Αβίβ, όπου έδωσε ασίστ στον Αλεξάνταρ Στανισάβλιεβιτς στην ισοπαλία με 2-2.

## Διεθνής σταδιοδρομία
Ο Ραντζέλοβιτς έλαβε την πρώτη κλήση του στην Εθνική Σερβίας U21 το Σεπτέμβριο του 2018. Σημείωσε το πρώτο του γκολ, στο ντεμπούτο του εναντίον της Βόρειας Μακεδονίας στις 7 Σεπτεμβρίου 2018.

## Στατιστικά σταδιοδρομίας

### Συλλογικά

: *Μέχρι τις 24 Αυγούστου 2022.*

## Τίτλοι — Διακρίσεις
### Συλλογικοί
* Πρωταθλήματα Ελλάδας **(2)**: 2019-20, 2020-21
* Κύπελλο Ελλάδας **(1)**: 2019-20

## Παραπομπές

## Εξωτερικοί σύνδεσμοι
* 
* Προφίλ στο Transfermarkt.com
* 

Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ραντνίτσκι Νις
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές ΦΚ Ντιναμό Βράνιε
Κατηγορία:Ποδοσφαιριστές Πρώτης Κατηγορίας Σερβίας
Κατηγορία:Ποδοσφαιριστές Ολυμπιακού Πειραιώς
Κατηγορία:Ξένοι ποδοσφαιριστές στην Ελλάδα
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές ΚΝ Λεγανές
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ουράλ Αικατερινούπολης
Κατηγορία:Ποδοσφαιριστές Ρουμπίν Καζάν
Συνιστώσα

Στη φυσική, οι **συνιστώσες** είναι δύο ή περισσότερες δυνάμεις οι οποίες σχηματίζονται ώστε να προκύψει η δύναμη της συνισταμένης. Είναι διανυσματικό μέγεθος και επηρεάζει τη κατάσταση ενός σώματος.

Η έννοια της συνιστώσας χρησιμοποιείται και στα μαθηματικά.

## Παραπομπές


Κατηγορία:Δύναμη
Κινεζικός δράκος (μυθολογία)

Ο **κινεζικός δράκος** είναι μυθολογικό ζώο, που, όπως υποδηλώνει η ονομασία του, προέρχεται από την Κίνα.
250px|μικρογραφία|Πρώην κινεζικό λάβαρο, με τον κινεζικό δράκο.

## Περιγραφή
Οι περιγραφές τον θέλουν με μακρόστενο σώμα, σκληρό, φολιδωτό δέρμα, μεγάλο  κεφάλι, μακριά ουρά, και πόδια κοντά εξοπλισμένα με νύχια. Τρίχες φέρει μόνο στο κεφάλι, τους αγκώνες, τη μύτη και την ουρά. Ακόμη, στην κορυφή του κεφαλιού του φέρει κέρατα.

## Χαρακτήρας
Στην Ευρώπη μπορεί ο δράκος να είναι ένα επικίνδυνο, ολέθριο πλάσμα, που βγάζει φωτιά από το στόμα του. Αντιθέτως, στην κινεζική, κορεατική και βιετναμέζικη παράδοση περιγράφεται ως καλόβουλο πλάσμα, σύμβολο ειρήνης, εξουσίας, καλοτυχίας και ευημερίας. Χρησιμοποιήθηκε ευρύτατα σαν σύμβολο στην αυτοκρατορική Κίνα. 

Κατηγορία:Δράκοι
Κατηγορία:Κινεζικός πολιτισμός
Κατηγορία:Μυθολογία της Κίνας
Μαρία Θελερίτη

## Βιογραφία
  
Η **Μαρία Θελερίτη** (Στιμάγκα Κορινθίας, 27 Οκτωβρίου 1961) είναι Ελληνίδα πολιτικός και πρώην μέλος του Ελληνικού Κοινοβουλίου. Είναι μέλος της Κεντρικής Επιτροπής του ΣΥ.ΡΙΖ.Α., μέλος της Γραμματείας του Τμήματος Τοπικής Αυτοδιοίκησης και της Γραμματείας του Τμήματος Φεμινιστικής Πολιτικής/ Φύλου του ΣΥ.ΡΙΖ.Α.   

**Σπουδές και εργασία**  

Σπούδασε Πολιτικές Επιστήμες και Δημόσια Διοίκηση στο Εθνικό Καποδιστριακό Πανεπιστήμιο της Αθήνα (ΕΚΠΑ) και στη συνέχεια έκανα μεταπτυχιακές σπουδές στην τοπική και περιφερειακή ανάπτυξη στο  Πανεπιστήμιο PARIS X – Nanterre. Μετά την ολοκλήρωση των σπουδών της και την επιστροφή της στην Ελλάδα, το 1987, ξεκίνησε να εργάζεται στην Τοπική Ένωση Δήμων και Κοινοτήτων (ΤΕΔΚ) Κορινθίας, ως σύμβουλος τοπικής ανάπτυξης και αυτοδιοίκησης. 

Στη θέση αυτή παρέμεινε μέχρι το 2012, οπότε και εκλέχθηκε για πρώτη φορά βουλεύτρια Κορινθίας με το ΣΥ.ΡΙΖ.Α. (για πολύ σύντομο χρονικό διάστημα).  Επανεκλέχθηκε και πάλι βουλεύτρια τον Ιανουάριο και τον Σεπτέμβριο του 2015.

Εργάστηκε ως επίκουρη καθηγήτρια στο τμήμα Διοίκησης Μονάδων Τοπικής Αυτοδιοίκησης του ΤΕΙ Καλαμάτας (1995-1997 και 2003-2005), διδάσκοντας μαθήματα συναφή με την εξειδίκευσή της, όπως περιφερειακή διοίκηση και τοπική αυτοδιοίκηση, κοινωνική πολιτική των ΟΤΑ, συνεταιρισμοί, κ.λπ. 

**Δημοσιεύσεις (ενδεικτικά)** 

·      Θελερίτη, Μ., (2012). «Ισότητα των Φύλων και Τοπικές Πολιτικές με έμφαση στην άσκηση Κοινωνική Πολιτικής στην Τοπική Αυτοδιοίκηση: Κριτική Αποτίμηση των Προοπτικών και Δυνατοτήτων» *στο Οδηγός για την ένταξη της οπτικής του φύλου στην κοινωνική πολιτική που ασκείται σε τοπικό επίπεδο και της κατάρτισης του προϋπολογισμού των δήμων με την οπτική του φύλου.* Αθήνα: ΕΥΕ/ΓΓΙΦ.

·      Θελερίτη, Μ., (2008) (επιμ.). *Η Άσκηση Κοινωνικής Πολιτικής σε Τοπικό Επίπεδο: Προτάσεις για τη Διαμόρφωση ενός Νέου Μοντέλου.* Αθήνα: ΕΕΤΑΑ/ ΚΕΔΚΕ.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Κορινθίας
Μπεράτ Γενιλμέζ

Ο **Μπεράτ Γενίλμεζ** (*Berat Yenilmez,* 5 Οκτωβρίου 1970) είναι Τούρκος ηθοποιός. Είναι απόφοιτος της Σχολής Θεάτρου Μουζντάτ Γκεζέν.

## Φιλμογραφία

### Τηλεόραση

* Erkenci Kuş (2018-) - Nihat Aydın
* Sevda'nın Bahçesi (2017)
* Seksenler (2012-2017) - Sami
* Avrupa Yakası
* Çılgın Kanal
* Kurtlar Vadisi Terör - Komutan
* Ramazan Güzeldir
* Hayat Kavgam
* Gurbet Kadını
* Sırlar Dünyası
* Biz Size Aşık Olduk
* Ruhsar
* Böyle mi Olacaktı
* Ak Saçlı Delikanlılar

### Κινηματογράφος

* Kurbanlık
* Yanılgılar
* Gönül Yarası
* Bana Masal Anlatma
* Kara Bela

### Θέατρο

* Rosa Lüksemburg
* Kuyruklu Yıldız Altında
* Suç ve Ceza
* Hasır Şapka
* Hürrem Sultan

Κατηγορία:Τούρκοι ηθοποιοί
Σεβτζάν Γιασάρ

Η **Σεβτζάν Γιασάρ** (*Sevcan Yaşar* ; Σμύρνη 1990) είναι Τούρκισσα ηθοποιός και μοντέλο. 

Μετά την νίκη της στα 23α καλλιστεία της Τουρκίας, κέρδισε στον παγκόσμιο διαγωνισμό ομορφιάς στην Κίνα. Μετά την αποφοίτησή της από το Τμήμα Βιολογίας του Πανεπιστημίου Αιγαίου στην Σμύρνη, μετακόμισε στην Κωνσταντινούπολη όπου ξεκίνησε την καριέρα της στην υποκριτική. Σπουδάζει στο Τμήμα Θεατρικών Σπουδών στο Πανεπιστήμιο Γεντίτεπε.

## Φιλμογραφία

### Τηλεόραση

* Kayıp Şehir
* Böyle Bitmesin
* Aramızda Kalsın
* Eşkıya Dünyaya Hükümdar Olmaz
* Bahtiyar Ölmez
* Erkenci Kuş - Aylin

## Παραπομπές

* https://www.haberturk.com/sevcan-yasar-kimdir-nereli-ve-kac-yasinda-2341045-magazin

Κατηγορία:Τούρκισσες ηθοποιοί
Ηλίας Κωστοπαναγιώτου

Ο **Ηλίας Κωστοπαναγιώτου** (Λιδωρίκι, 1 Ιανουαρίου 1944 - Αθήνα, 1 Φεβρουαρίου 2025) ήταν Έλληνας γιατρός, πολιτικός και πρώην βουλευτής.

## Βιογραφία
Στις ελληνικές βουλευτικές εκλογές του Ιανουαρίου 2015, εξελέγη βουλευτής στο Ελληνικό Κοινοβούλιο με το ψηφοδέλτιο του ΣΥΡΙΖΑ, εκπροσωπώντας την εκλογική περιφέρεια της Φωκίδας. 

Απεβίωσε την 1η Φεβρουαρίου 2025, σε ηλικία 81 ετών. 

## Παραπομπές


## Εξωτερικοί σύνδεσμοι
* Ηλίας Κωνσταντίνου Κωστοπαναγιώτου, σελίδα στην ιστοσελίδα της Βουλής των Ελλήνων. 
* Προσωπική ιστοσελίδα

Κατηγορία:Βουλευτές εκλεγμένοι με τον ΣΥΡΙΖΑ
Κάστρο Ακρωτηρίου

Το **Κάστρο του Ακρωτηρίου** είναι πρώην Ενετικό κάστρο στο νησί της Σαντορίνης. Το ερειπωμένο κάστρο βρίσκεται στο κέντρο του χωριού Ακρωτήρι.

## Ιστορία
Το κάστρο χτίστηκε τον 13ο αιώνα από τη Δημοκρατία της Βενετίας, η οποία κατέλαβε τη Σαντορίνη το 1207. Πρόθυμοι να οχυρώσουν το νησί, οι Βενετοί κατασκεύασαν μια σειρά από φρούρια και πύργους-παρατηρητήρια σε σημεία στρατηγικής σημασίας γύρω από το νησί. Κοντά στο μικρό χωριό πλαγιά του Ακρωτηρίου, Ενετοί μηχανικοί κατασκεύασαν ένα νέο κάστρο στην κορυφή του προϋπάρχοντος βυζαντινού παρατηρητηρίου. Το κάστρο έγινε μια από τις πιο υπερασπίσιμες θέσεις στο νησί. Το φρούριο δεν έπεσε για αρκετές εκατονταετίες. Τελικά παραδόθηκε στους Τούρκους το 1617 στους Βενετοτουρκικούς πολέμους. Το κάστρο ήταν σε σχετικά καλή κατάσταση μέχρι το 1956, όταν ένας σεισμός το μετέτρεψε σε ερείπια.

## Παραπομπές


## Εξωτερικοί σύνδεσμοι
* 

Κατηγορία:Σαντορίνη
Άγιος Νικόλαος Πογωνίας Αιτωλοακαρνανίας

*Για λήμμα με το ίδιο όνομα, δείτε τον οικισμό [[Άγιος Νικόλαος (τοπωνύμια Ελλάδας)]]*

Ο **Άγιος Νικόλαος** είναι νησίδα η οποία βρίσκεται στις ακτές της Αιτωλοακαρνανίας (προς τη Λευκάδα) και στον όρμο του Βαρκό Πογωνιάς, νοτιοδυτικά του οικισμού. Το νησάκι δεν έχει κατοίκους και ως οικισμός αναφέρεται επίσημα για πρώτη φορά το 1940 να ανήκει στην τότε κοινότητα Πογωνιάς και να καταργείται το 1961. Σύμφωνα με την απογραφή του 2011 μαζί την Πογωνιά, το Στενό και το Βαρκό συναποτελούν την Τοπική Κοινότητα Πογωνιάς που ανήκει στην Δημοτική Ενότητα Παλαίρου του Δήμου Ακτίου - Βόνιτσας .

## Παραπομπές


Κατηγορία:Νησιά της Αιτωλοακαρνανίας
Κατηγορία:Ελληνικές βραχονησίδες
Κατηγορία:Δήμος Ακτίου - Βόνιτσας
Βασιλική Λέβα

Η **Βασιλική Λέβα** είναι Ελληνίδα πολιτικός και πρώην βουλευτής.

## Βιογραφία
Στις ελληνικές βουλευτικές εκλογές του Ιανουαρίου 2015, εξελέγη μέλος του Ελληνικού Κοινοβουλίου με το ψηφοδέλτιο του ΣΥΡΙΖΑ στην εκλογική περιφέρεια Φθιώτιδας. Τον Σεπτέμβριο του 2015 δεν επανεξελέγη. 

## Παραπομπές


## Εξωτερικοί σύνδεσμοι
* Βασιλική Κωνσταντίνου Λέβα, σελίδα στην ιστοσελίδα της Βουλής των Ελλήνων. 

Κατηγορία:Βουλευτές εκλεγμένοι με τον ΣΥΡΙΖΑ
Πογωνιά Αιτωλοακαρνανίας

Η **Πογωνιά** είναι παραθαλάσσιος οικισμός της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 70 μέτρα.

## Γεωγραφικά - ιστορικά στοιχεία
Η Πογωνιά βρίσκεται στις ακτές της βορειοανατολικές ακτές της Αιτωλοακαρνανίας, απέναντι από τη Λευκάδα και το Μεγανήσι. Είναι κτισμένη στη δυτική ακτή του όρμου της Παλαίρου, σε απόσταση 19 χλμ. Ν.-ΝΔ. της Βόνιτσας και 5 χλμ. Δ.-ΒΔ. της Παλαίρου. Στα ανατολικά του χωριού έχουν εντοπιστεί λείψανα αρχαίων λιμενικών εγκαταστάσεων από τα οποία συμπεραίνεται ότι εκεί βρισκόταν το λιμάνι της αρχαίας Παλαίρου. Στην ίδια κατεύθυνση, μέσα σε βάλτο κοντά στην ακτή, σώζεται μικρό πέτρινο μονότοξο γεφυράκι ρωμαϊκής εποχής. Την περίοδο της τουρκοκρατίας, μαζί την Πλαγιά και τα Σκλάβαινα, αναφέρεται σε πράξη του νοταρίου της Αγίας Μαύρας Τζερμπάνη και χρονολογίας 30 Μαίου 1692. Το χωριό και η γύρω περιοχή τους καλοκαιρινούς μήνες είναι τουριστικό θέρετρο με μικρό λιμάνι, καταστήματα εστίασης και διαμονής (ενοικιαζόμενα, κάμπινγκ). Οι κάτοικοί του ασχολούνται κυρίως με τον τουρισμό και λιγότερο με τη γεωργία και κτηνοτροφία.

## Διοικητικά στοιχεία
Ως οικισμός αναφέρεται γραμμένη *Πωγωνιά* το 1836 να προσαρτάται στον τότε δήμο Παλαίρου (Ζαβέρδας). Το 1933 με το ΦΕΚ 40Α - 14/02/1933 γίνεται σύσταση κοινότητας Πωγωνιάς με έδρα τον οικισμό. Το 1940 το όνομα διορθώνεται σε Πογωνιά. Σύμφωνα με το σχέδιο Καλλικράτης, μαζί με το Βαρκό, το Στενό και τη νησίδα Άγιος Νικόλαος αποτελούν την Τοπική Κοινότητα Πογωνίας που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 285 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας